CRTANJE JEDNAKOKRAČNOG I JEDNAKOSTRANIČNOG TROKUTA

Otvorite 64.stranicu i riješite rubriku ZNAM.

Potom promotrite sljedeći zadatak. Želimo nacrtati jednakokračan i jednakostraničan trokut.

CRTANJE JEDNAKOKRAČNOG TROKUTA:

Da bismo odredili treći vrh jednakokračnog trokuta, u šestar trebamo uzeti dužinu veću ili manju od dužine AB. Šestar zabodemo u točku A i iznad ili ispod sredine dužine nacrtamo luk. Drugi luk nacrtamo šestarom zabodenim u točku B. Kada to napraviš, imenuj treći vrh trokuta i završi crtež jednakokračnog trokuta.

CRTANJE JEDNAKOSTRANIČNOG TROKUTA:

Da bismo odredili treći vrh jednakostraničnog trokuta , šestar zabodemo u točku D, raširimo ga do točke E i iznad ili ispod sredine dužine nacrtamo luk. Drugi luk nacrtamo šestarom zabodenim u točku E. Imenuj treći vrh trokuta i završi crtež jednakostraničnog trokuta.

ZAPIŠITE u bilježnicu naslov i nacrtajte jedan jednakokračan trokut, označite im vrhove i stranice te jedan jednakostraničan trokut i također označite vrhove i stranice.

Potom riješite 65.str. u udžb. i 57.str. u zz.